2 iyun kuni Hindistonning Balasor shahri (Odisha shtati) yaqinida uchta poyezd to‘qnashdi. Dastlabki tekshiruvlarning ko‘rsatishicha, Kalkuttadan Chennayga tomon harakatlangan Coromandel Express katta tezlikda asosiy yo‘ldan yondagi aylanma yo‘lga o‘tib (poyezdlarga turargoh sifatida mo‘ljallangan), u yerda turgan yuk poyezdiga urilgan. Coromandel Express lokomotivi va to‘rt yoki besh vagoni relsdan chiqib ketib, qarama-qarshi yo‘lda harakatlanib kelgan Yyeshvantpur — Xovra yo‘nalishidagi poyezdning dum qismidagi ikki vagonga urilgan. Hindiston temiryo‘l vaziri taxmin qilishicha, tartibga solish tizimidagi nosozlik avariyaga olib kelgan. Mamlakat rasmiylari ma’lumotiga ko‘ra, poyezdlar to‘qnashuvi natijasida kamida 275 kishi halok bo‘lgan, yana 1175 kishi jabrlangan (793 kishiga shifoxonadan javob berilgan). Qutqaruv ishlari yakunlangan, ammo ayrim oilalar hamon o‘z yaqinlarini qidirishni davom ettirmoqda. Quyida poyezdlar halokatga uchragan joydan olingan suratlar.